Exqrch/javanese-Komodo-pixelgpt huggingface dataset:
Ing wulan November 1497, duta besar Prancis njaluk marang Michaelangelo supaya gawé Pietà, patung Ibu Maria kang nangisi patiné Yesus
Karya iki dadi pelopor jeneng pamatung ditulis langsung ing karya kang digawé
Saiki, karya-karya Michaelangelo wiwit olèh aprésiasi kang becik
Lan ing taun 1504, piyambaké wiwit ngerjakké karyané kang paling misuwur, David kang banjur dipajang ing Piazza della Signoria.
Karya iki dimaksudaké minangka simbol kakuwatan Républik marang ancaman saka faksi-faksi kang tetentangan ing tlatah Romawi
Karya iki uga dadi wiwitan pasulayané marang Leonardo da Vinci kang nyaranaké supaya karya mau ing papan kang ora nyolok banget
Ing sangisoré prabawa Papacy
Minangka pangakuan marang kaahlianné, Michaelangelo didhawuhi nuju Roma ing taun 1503 kanggo ngrampungaké pasaréan Paus sadurungé
Nanging proyék iki ora rampung amarga panjenengané ditugasaké gawé Fresko ing témbok Sistine's Chapel
Perkara iki dadi tantangan gedhé kanggo Michaelangelo, amarga sanajan naté nyinaoni panggawéan Fresko ing mangsa Domenico Ghirlandaio, nanging kanthi kaahlian panjenengané babar pisan dudu pelukis
Fresko iki digawé ing période 1508-1512 kanthi siji pérangan pungkasan ing pojok kapél kang durung dirampungaké nganti mangsa Paus Paul III diwiwiti
Kakuwasaan Papacy ing Firenze
Ing taun 1513, prabawa Papacy ing Firenze mundhak kanthi munggahé salah siji anggota kulawarga Medici, Paus Leo X
Panjenengané ditugasaké kanggo ngerjakaké Facade Basilicia of San Lorenzo kanthi opah kang banget nengsemaké
Nanging kauangan kulawarga Medici kang ambruk banjur marakaké karya iki kaya setengah dadi
Salah siji pérangan kang misuwur saka karya iki ya iku patung Moses
Prabawa Papacy pungkasané runtuh ing taun 1527 lan kulawarga Medici bangkrut, banjur samburiné bali menyang kakuwasaan Républik
Michaelangelo banjur mèlu ing pangrancangan pangreksan kutha Florence saka kepungan kanthi gawé dhesain bènténg
Nanging upaya iki marakaké dhèknèné dianggep pengkhianat kulawarga Medici saéngga ing taun 1530, panjenengané ninggal Florence sawisé kakuwasaan Medici bali
Michaelangelo olèh kapercayan manèh kanggo ngrampungaké pérangan pungkasan saka Fresko Sistine's Chapel, ya iku Last Judgement
Karya iki banjur nimbulaké kontrovèrsi amarga pangèksposan kawudonan
Karya iki didandani déning asistènné Daniele da Volterra kanthi nambah lukisan kain panutup ing pérangan kang dianggep wigati
Michaelangelo séda tanggal 18 Fèbruari 1564 ing yuswa 88 taun
Panjenengané naté gawé parodi Pietà, kanthi ngganti Ibu Maria kanthi sosok kang dikira iku dhèknèné dhéwé
Asringé karya Michaelangelo nampilaké objèk "nudity" awaké wong lanang marakaké panjenengané dikira ngalami kalainan homoseksualitas
Saliyané iku, ing mangsa Medici homoseksualitas pancén dadi budaya kang lazim dadi sanajan tetep dianggep amoral
Panjenengané uga naté kalibat percintaan marang salah sawijining bangsawan lanang
Nanging tetep ana cathetan ngenani kacaketané kaliyan Vittoria Colonna, salah siji modhèl pasinaoné
Nanging sesambungan iki dinilai mung sawates kanca cerak amarga Vittoria Colonna iku salah siji saka sithik wanita ing mangsa Renaissance kang duwé wawasan dhuwur ing babagan sains
Sifat perfèksionis katon ing akèh karya Michaelangelo, salah sawijiné patung Faun kang dikritik déning Lorenzo de Medici
Michaelangelo lila ngremuk untu-untu Faun mau kanggo nuruti pepénginan Lorenzo de Medici kanggo gawé patung iku supaya katon tuwa
Salah siji kasalahan cilik kang naté dilakokaké sawisé iku ya iku Patung Bacchus.
Patung iki dirancang kanthi ora nggatèkaké anané kamungelan cacat ing bahan baku
Akibaté, rai utawa pasuryan patung iki katon retak lan katon ireng
Kasalahan iki dibayar Michaelangelo nalika panggawéan David
Kabèh pérangan paling cilik saka marmer kang dicepakaké ing panggawéan patung iki dipétung satliti-tlitiné
Perkara iki marakaké karyané diurmati amarga katlitèné kang mangkono iku angèl disaingi déning pamatung liya
Nanging pribadi Michaelangelo ora sasuci karyané kang akèh dipajang ing altar gréja
Saliyané isu homoseksualitas, tumindaké mbongkar awak mayit marakaké panjenengané kudu ngadhepi akèh pamriksan
Karya-karyané uga akèh kang kapiran mung amarga masalah dhuwit
Lan saiki, autobiografiné dikira akèh dimanipulasi kanggo ngangkat jenengé dhéwé
Panjenengané uga kalibat rivalitas ora séhat karo Leonardo da Vinci
Karya Michaelangelo mbukak mripat seniman ing jaman iki ngenani wigatiné studi kang becik bab anatomi
Ing wektu iku diwiwiti panlitèn langsung organ awak lan piranti obah saka mayit
Karya-karyané akèh dadi inspirasi karya seni ing mangsa Renaisans
Saliyané iku karya arsiterturé bisa didelok ing akèh yasan ing Firenze
Perth Perth iku kutha krajan Praja Australia Kulon, praja gedhé dhéwé ing Australia
Sasi Juni 2003, Laladan Metropolitan Perth duwé populasi watara 1.433.217 jiwa, ndadèkaké kutha gedhé dhéwé kapapat ing Australia
Perth dumunung ing pasisir kulon ing Praja Australia Kulon
Kutha mau madeg ana ing gisiking Kali Swan
Wiwitané, Perth iku kutha krajan Koloni Kali Swan kang madeg ing taun 1829
Saka panyuwuné para pengusaha lan wong tani, ing taun 1850 Perth dadi papan panampungan narapidana kanggo sumber tenaga kerja kang murah, lan bab iku dadi praktèk kang biyasa ing jaman dhisik
Jeneng Perth dipilih déning James Stirling ing taun 1829 dhedhasar panjaluké Sir George Murray, Sekretaris Koloni, kang njaluk supaya panggonan mau dijenengi njupuk saka papan klairané, Perthshire
Tanggal 12 Agustus 1829, Helen Dance negor wit ing panggonan iku minangka tandha ngadegé kutha mau.
Melbourne Melbourne iku kutha krajan praja Victoria ing Australia
Melbourne minangka kutha paling wigati kaloro saka babagan bisnis lan kaloro gedhé dhéwé ing Australia sarta kutha gedhé dhéwé ing Victoria
Melbourne minangka kutha krajan Australia taun 1901-1927
Walikuthané yaiku John So
Cacahing kang ndunungi metropolitan Melbourne yaiku 3.488.750 jiwa (sensus 2001) déné kanggo "City of Melbourne" (laladan kutha) dhéwé, kang ndunungi ana 52.117 jiwa
Melbourne wis kaping pindho nampa prédikat minangka "The World's Most Liveable Cities" (kutha paling nyaman kanggo dipanggoni) saka "The Economist", yaiku ing taun 2002 lan 2004
Melbourne dumunung ing pérangan kidul-wétan bawana Australia lan dumunung ing cedhak Port Phillip
Laladan pinggiran Melbourne tuwuh nuruti ilining Kali Yarra saka arah Pagunungan Yarra lan Pagunungan Dandenong, déné ing sisih kidul, tuwuhing kutha kapérang rong arah amarga pernahé Melbourne dhéwé
Arah mangulon ana tlatah Geelong kang dumunung ing Bellarine Peninsula déné arah mangétan ana tlatah Frankston yaiku kutha kang dumunung ing pasisir kaya Rye, Sorrento, Apollo Bay, lan Lorne
Pucuké Tanjung Bellarine lan Tanjung Mornington mung dipisahaké déning sawijining selat cilik lan ana layanan panyebrangan
Padunung Melbourne lumrahé turunan saka pendhatang saka Karajan Manunggal, mligi Inggris lan Irlandia kang wissmanggon wiwit jaman biyèn
Nanging wiwit puluhan dasawarsa pungkasan Melbourne ngalami paningkatan sajeroning cacahing pendhatang
Telung golongan pendhatang gedhé dhéwé yaiku saka Yunani, Italia lan Vietnam
Saliyané iku, ana uga komunitas Tionghoa kang cukup gedhé ing kutha iki
Budaya lan ulah raga
Melbourne kaloka minangka kutha kang seneng ulah raga
Ulah raga kang populèr ing Melbourne kalebu rugbi, kriket, tenis, bal-balan lan bola basket]], nanging kang paling populèr yaiku "Australian Football" utawa kang akrab ingaran "footy" dénging warga Melbourne
Ulah raga footy pancèn idhèntik karo kutha iki lan praja Victoria lumrahé; punjul setengah tim-tim kang main ing AFL (Liga Australian Football) asal saka Melbourne
Nyebut "football" ing Melbourne tegesé tegesé ulah raga iki, béda karo Sydney utawa Canberra, kang tegesé rugbi
Sawetara obyek pariwisata kang cukup misuwur ing Melbourne antarané: Saubengé Melbourne
Laladan saubengé Melbourne uga duwé atraksi dhéw kaya ta: Réferènsi.
Canberra Canberra iku kutha krajan Australia kang dumunung ing Australian Capital Territory, 300 km sisih kulon-kidul Sydney lan 650 km wétan-lor Melbourne
Panggonan ing anatarané loro kutha gedhé ing Australia iku dipilih taun 1908 minangka kompromi awit anané persaingan antara Melbourne lan Sydney kanggo dadi ibukuthta
Kutha iki dirancang déning arsitèk Chicago, Walter Burley Griffin, lan peyasaan diwiwiti taun 1913
Kanthi sing ndunungi kang cacahé watara 339.000, Canberra dadi kutha krajan gedhé dhéwé kapitu ing Australia lan kutha ing laladan pedalaman kang gedhé dhéwé